stanford-oval/wikipedia huggingface dataset:
La Gleize

La Gleize
La Gleize on kylä Belgiassa, noin 20 km Liègestä kaakkoon. Ardennien taistelun aikana talvella 1944-1945 Saksalaisen I SS -panssariarmeijakunnan kärjessä olleen, everstiluutnantti (SS-Obersturmbannführer) Joachim Peiperin komentaman, taisteluosasto Peiperin eteneminen pysähtyi La Gleizeen. Kylässä on museoituna taisteluosasto Peiperiin kuuluneen 501. raskaan SS-panssarivaunupataljoonan 2. panssarivaunukomppanian Tiger II -panssari, torninumeroltaan 213. Vaunun viimeisenä johtajana toimi tiettävästi pataljoonan viestiupseeri, luutnantti (SS-Obersturmführer) Dollinger.
Wikimedia Commonsissa on kuvia tai muita tiedostoja aiheesta .
La Morera de Montsant

La Morera de Montsant on vuoristokylä 750 metrin korkeudessa.
Escaladein kartusiaaniluostarin rauniot.
La Morera de Montsant on kunta Espanjan Kataloniassa. Kunta sijaitsee Tarragonan länsipuolella ja on osa Prioratin hallintoaluetta, joka kuuluu Tarragonan maakuntaan.
La Morera de Montsantin pinta-ala on 53 km², ja siellä on 158 asukasta (2013). Kunnan elinkeinot ovat maanviljelys ja matkailu. Erityisesti seutu on kuulu Priorat-viineistä, joita tuotetaan La Morera de Montsantissa 181 hehtaarin alueella. Kunnassa on kaksi hotellia.
Montsantin luonnonpuisto (esp. Parc Natural Serra del Montsant) on osittain La Morera de Montsantissa. Escaladein kartusiaaniluostarin rauniot sijaitsevat La Morera de Montsantissa.
Aiheesta muualla

Kuvia tai muita tiedostoja aiheesta La Morera de Montsant Wikimedia Commonsissa
La Mothe-Saint-Héray

| La Mothe-Saint-Héray |
| --- | --- |
 La Mothe-Saint-Hérayn linna
 vaakuna
 La Mothe-Saint-Héray
 Koordinaatit: 46°21′21″N, 00°06′32″W 
Valtio:  Ranska
Alue:  Uusi-Akvitania
Departementti:  Deux-Sèvres
Arrondissementti:  Niort
Pinta-ala:  
 – Kokonaispinta-ala:  14,9 km²
Väkiluku (2016):  1 699
 – Väestötiheys:  113,9 as./km²
Postinumero:  79800
Infobox OKVirheellinen NIMI-arvo: 
La Mothe-Saint-Héray on Ranskan kunta Deux-Sèvresin departementissa Uuden-Akvitanian hallintoalueella. Se on myös samannimisen kantonin pääkaupunki. La Mothe-Saint-Héray sijaitsee departementin eteläosassa Niortin itäpuolella. Kunnan pinta-ala on 14,9 neliökilometriä ja siellä on arviolta 1 699 asukasta (vuonna 2016).
Aiheesta muualla

Kuvia tai muita tiedostoja aiheesta La Mothe-Saint-Héray Wikimedia Commonsissa
Kukin tyylillään

| Kukin tyylillään Lassi Valtonen |
| --- | --- | --- |

Studioalbumin tiedot
 Äänitetty : kesä–syksy 2011
 Studio : Ambience-studio
 Julkaistu: 26. lokakuuta 2011
 Formaatti: CD, LP
 Tuottaja(t): Matti Mikkola
 Levy-yhtiö: Columbia
Listasijoitukset
  10.
Lassi Valtosen muut julkaisut
|   | Kukin tyylillään 2011 | Kasvottomat päivät 2016 |
Singlet albumilta Kukin tyylillään
 ”Vanhanaikainen” Julkaistu: syyskuu 2011  ”Tuhkaa ja hiekkaa” Julkaistu: lokakuu 2011  ”Pispala” Julkaistu: marraskuu 2011
Kukin tyylillään on Lassi Valtosen ensimmäinen studioalbumi. Albumin on tuottanut Matti Mikkola ja se julkaistiin CD:nä ja LP:nä 26. lokakuuta 2011. Kappalemateriaalia albumille ovat tehneet Matti Johannes Koivu, Marko Haavisto, Topi Saha sekä tuottaja Matti Mikkola ja Asa. Lisäksi albumi sisältää Valtosen version Pelle Miljoonan kappaleesta "Nuoriso sairastaa syöpää". Julkaisuviikollaan albumi nousi iTunes-musiikkipalvelun kymmenen eniten ladatun albumin joukkoon, ja sai myös positiivista palautetta kriitikoilta. Esimerkiksi musiikkilehti Soundin toimittaja Pekka Laine antoi albumille neljä tähteä viidestä. Vuoden 2012 Emma-gaalassa albumi oli myös ehdolla vuoden 2011 parhaaksi popalbumiksi.
Albumilta on julkaistu kolme singleä. Ensimmäinen single "Vanhanaikainen" jaettiin radioasemien soittoon syyskuun alussa, ja toinen single "Tuhkaa ja hiekkaa" nostettiin muun muassa YleX:n soittolistalle, ja kappaleesta kuvattiin myös musiikkivideo. Kolmas single "Pispala" jaettiin radioille marraskuun 2011 aikana, ja myös tästä kappaleesta tehtiin musiikkivideo.
Albumi ylsi Suomen virallisen listan sijalle 10., ja se ylitti kultalevyyn oikeuttavan, 10 000 myydyn äänitteen rajan 1. joulukuuta 2011.
Kappaleet

Tuhkaa ja hiekkaa – 2.24
Vanhanaikainen – 3.01
Panttilainaamo – 3.36
Sopimus – 4.40
Pispala – 3.22
Kerran ollaan nuoria – 2.56
Sinun piti kävellä kanssani – 4.05
Suonsilmä – 2.50
Se aika on mennyt – 3.28
Etsin kultaista keskitietä – 2.45
Vanhus – 4.33
Nuoriso sairastaa syöpää – 2.40
Kokoonpano

Lassi Valtonen – laulu ja rummut
Thomas Rönholm – rummut
Toni Kulku – perkussiot
Juho Kanervo – basso ja sello
Lasse Sirkko – kontrabasso ja pedalsteel
Jesper Anastasiasis – basso
Nichlas Rehn – sähkö ja akustinen kitara
Juha Kuoppala – piano, urut, rhodes ja mellotron
Matti Johannes Koivu – akustinen kitara, piano ja taustalaulu
Topi Saha – huuliharppu
Aili Järvelä – viulu
Matti Mikkola – kitarat ja koskettimet
Laura Vikstedt – taustalaulu
Lauri Koski – taustalaulu
Kokoonpano > Tuotanto

Matti Mikkola – tuottaja, äänittäjä, miksaaja, sovittaja
Petteri Asiala – äänittäjä (Ambience studio)
Arttu Peljo – miksaaja (Fried Music)
Henkka Niemistö – masteroija (Chartmakers)
Jousisovitus: ”Sinun piti kävellä kanssani” Tommi Suutarinen – jousisovitus (kappale 7)
Arvostelut

Nuorgam: 63/100
Rumba:
Soundi:
Aiheesta muualla

"Kukin tyylillään" Lassi Valtosen verkkosivustolla lassivaltonen.fi. Arkistoitu 18.10.2014. Viitattu 4.11.2011.
Lahdenkylä (Punkaharju)

Lahdenkylä on kylä Savonlinnan kaupungin Punkaharjun pitäjässä, Etelä-Savossa. Lahdenkylään on linnuntietä noin 17 kilometriä itäkaakkoon Savonlinnan torilta ja maanteitse noin neljä kilometriä valtatie 14:ltä kuljettaessa Moinsalmen kylän suuntaan.
Lähin alakoulu on Kulennoisten kyläkoulu (Kulennoistenkoulutie 115, 58430 Kulennoinen), jossa annetaan esi- ja alakouluopetusta (luokka-asteet 0-6).
Kyrene (täsmennyssivu)

Kyrene (m.kreik. Κυρήνη, Kyrēnē) tai Cyrene (lat.) voi viitata seuraaviin:
Kyrene, hahmo kreikkalaisessa mytologiassa
Kyrene, antiikin aikainen kaupunki Kyrenaikassa Libyassa
133 Cyrene, pikkuplaneetta
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Cyrene”, voi hakea sivunnimihaulla, laajalla sivunnimihaulla tai tekstihaulla.
Kotimyynti

Kotimyynti tarkoittaa hyödykkeiden eli tavaroiden ja palveluiden myyntiä kasvotusten suoraan kuluttajille heidän kotonaan tai ylipäätään muualla kuin myyjänä toimivan elinkeinonharjoittajan omissa toimitiloissa. Siitä ja sen erilaisista toimintamuodoista käytetään myös nimityksiä ovelta ovelle -myynti, suoramyynti, kiertokauppa, kaupustelu ja kulkukauppa. Historiallisia nimityksiä talosta taloon kiertäville kauppiaille ovat olleet muun muassa laukkuryssä, helppoheikki ja kamasaksa.
Kotimyynti Suomen laissa

Suomessa kotimyyntiä on kuluttajan ja elinkeinonharjoittajan välinen kaupanteko, joka tapahtuu muualla kuin elinkeinonharjoittajan toimitiloissa ja jossa molemmat osapuolet ovat samanaikaisesti läsnä. Tämä voi siis tapahtua muuallakin kuin kuluttajan kotona, esimerkiksi kun elinkeinonharjoittaja lähestyy kuluttajaa kadulla tai kauppakeskuksen käytävällä ja sopimus tehdään heti tämän jälkeen elinkeinonharjoittajan toimitiloissa, puhelimitse, sähköpostitse tai kirjeitse. Kotimyyntiä on myös sopimuksen teko elinkeinonharjoittajan järjestämällä tutustumisretkellä tai yksityiskodeissa järjestettävät myyntikutsut.
Kotimyynnistä ei ole  kuitenkaan kyse, jos elinkeinonharjoittaja tulee kuluttajan kotiin vain tutustumaan ja ottamaan esimerkiksi mittoja tai antamaan arvion ilman, että kuluttaja sitoutuu vielä mihinkään. Kotimyynniksi ei myöskään lueta alle 30 euron arvoista myyntitapahtumaa. Kotimyyntiä ei myöskään pidä sekoittaa etämyyntiin, jota ovat postimyynti, puhelinmyynti ja verkkokauppa. Etämyynnissä myyjä ja ostaja eivät ole yhtä aikaa paikalla sopimusta tehtäessä, eikä ostajalla ole tilaisuutta tutustua tuotteeseen ennen kaupan tekemistä.
Kotimyynnissä ostajalla on yleensä 14 päivän peruuttamisoikeus. Tämä ei kuitenkaan koske muun muassa mittatilauksesta tehtäviä tavaroita.
Historiaa

Kulkukauppiaiden toiminta oli menneinä vuosisatoina hyvin yleistä etenkin maaseudulla, joissa kauppaliikkeitä oli vain harvassa tai ei lainkaan, kuten Suomessa aina vuoteen 1854 asti, jolloin 1300-luvulta asti voimassa olleet maakaupan rajoituksia alettiin purkaa. Kulkukauppiaiden valikoima muodostui helposti mukana kannettavista keveistä ja pienistä tavaroista, kuten ompelutarvikkeista (ns. lyhyttavara), hiusten- ja kauneudenhoitotuotteista, koruista ja koristeista (ns. rihkama), harjoista ja muista kodin tarve-esineistä. Kauppiaat saattoivat ottaa maksuksi myös vanhaa vaatelumppua, jota he sitten myivät paperitehtaille raaka-aineeksi. Eräänlaista kulkukauppaa harjoittivat myös kiertävät veitsenteroittajat.
Kirjallisuutta

Nevalainen, Pekka: Kulkukauppiaista kauppaneuvoksiin. Itäkarjalaisten liiketoimintaa Suomessa.  SKS, 2016.  ISBN 978-952-222-737-9.
Kymmenen riivinrautaa (elokuva)

| Kymmenen riivinrautaa |
| --- | --- |
 Elokuvan juliste.
Ohjaaja:  Ere Kokkonen
Käsikirjoittaja:  Ere Kokkonen
Tuottaja:  Anna-Maija Kokkonen
Kuvaaja:  Jari Mutikainen
Pääosat:  Esko Salminen Santeri Kinnunen Kristiina Elstelä Petra Frey
Valmistustiedot
Valmistusmaa:   Suomi
Tuotantoyhtiö:  Ere Kokkonen Oy
Ensi-ilta:  30. elokuuta 2002 
Kesto:  1 h 44 min
Alkuperäiskieli:  Suomi
Budjetti:  885 000 € 
Aiheesta muualla
IMDb 
Elonet
Infobox OKNimi-testi OK: 
Kymmenen riivinrautaa on vuonna 2002 valmistunut Ere Kokkosen elokuva, joka perustuu Arto Paasilinnan samannimiseen romaaniin vuodelta 2001.
Näyttelijät

Esko Salminen – Rauno Rämekorpi
Santeri Kinnunen – Seppo Sorjonen
Kari Väänänen – Heikki Korkkalainen
Veera Degerholm – Eveliina Mäki
Kristiina Elstelä – Sonja Autere
Petra Frey – Annikki Rämekorpi
Susanna Haavisto – Saara Lampinen
Susanna Mikkonen – Seppo Sorjosen vaimo
Tea Ista – Ulla-Maija Lindholm
Rea Mauranen – Irja Hukkanen
Rinna Paatso – Tarja Salokorpi
Aino Seppo – Kirsti Korkkalainen
Anu Sinisalo – Eila Huhtavesi
Kirsi Ylijoki – Tuula Virtanen
Anja Pohjola – Kätilö
Taisto Oksanen – Lääkäri
Anna-Maija Kokkonen – Ystävätär
Vivi Wahlström – Vauva Virtanen
Kyberetiikka

Kyberetiikka on filosofian osa-alue, joka keskittyy eettisiin kysymyksiin tietoliikenneverkoissa. Esimerkkejä kybereettisistä kysymyksistä:
Onko oikein esittää muista ihmisistä henkilökohtaista tietoa tietoverkoissa (esimerkiksi henkilön internetstatus tai GPS-sijainti)
Pitäisikö tietoverkkojen käyttäjiä suojella väärältä tiedolta ja millä tavoin?
Kuka omistaa digitaalisen datan (kuten musiikin, elokuvat, kirjat, nettisivustot) ja mihin tarkoituksiin niitä saa käyttää?
Kuinka suuri vapaus pitäisi olla päästä Internetsivuille, joissa on rahapelejä tai pornoa?
Onko pääsy tietoverkkoihin perus- ja ihmisoikeus?
Aiheesta muualla

Tietoturvallisuus ja etiikan maailma. Oliivipuumetsä-blogi.
Association for Computer Machinery, Special Interest Group: Computers and Society website
International Center for Information Ethics website
Safer Internet Center which includes Awareness Node, Helpline and Hotline
Cyber-Rights and Cyber-Liberties website
IEEE Website
ACM Website
Lahdenmäki

Lahdenmäki on suomalainen sukunimi, joka on muun muassa seuraavilla henkilöillä:
Ari Lahdenmäki (1977–2020), toimittaja ja tietokirjailija
Ella Lahdenmäki (s. 1988), näyttelijä
Jarkko Lahdenmäki (s. 1991), jalkapalloilija
Matti Lahdenmäki (1900–1968), kirjailija
Nathalie Lahdenmäki (s. 1974), suomalais-ranskalainen keramiikkataiteilija, tutkija ja opettaja
Timo Lahdenmäki (1947–2019), poliitikko ja Kommunistisen Työväenpuolueen puheenjohtaja 1988–1997
| --- | --- |
: Tällä täsmennyssivulla luetellaan henkilöitä, joilla on sama sukunimi.
Lahdenkylä

Lahdenkylä voi tarkoittaa muun muassa seuraavia maantieteellisiä kohteita (listassa vain osa kylistä):
Lahdenkylä eli Lahti, kylä Evijärvellä
Lahdenkylä eli Lahti, kylä Ilmajoella
Lahdenkylä, kylä Jämsän Kuoreveden pitäjässä
Lahdenkylä eli Lahdenperä, kyläkunta Karstulassa
Lahdenkylä, kyläkunta Kauhavan Alahärmän pitäjässä
Lahdenkylä, kylä Kiteellä
Lahdenkylä, kyläkunta Kuhmossa
Lahdenkylä eli Lahti, kylä Lempäälässä
Lahdenkylä, kylä Rantasalmella
Lahdenkylä, kylä Rautjärvellä
Lahdenkylä, kylä Savonlinnan Punkaharjun pitäjässä
Lahdenkylä eli Lahti, kylä Seinäjoella
Lahdenkylä eli Lahti, kylä Vihdissä
Lahdenkylä, kyläkunta Virroilla
Sana taipuu sijainnista riippuen joko Lahdenkylä : Lahdenkylässä tai Lahdenkylä : Lahdenkylällä. Rantasalmen Lahdenkylän tapauksessa molemmat taivutusmuodot on tulkittu vakiintuneiksi. Lisätietoja: Kotus Asutusnimiarkisto.
Kylänlampi (Viitasaari)

| Kylänlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Viitasaari
Koordinaatit:  62°59′07″N, 25°51′39″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen keskiosan alue (14.42)
Laskujoki:  ei laskuojaa 
Järvinumero:  14.425.1.001
Mittaustietoja
Pinnankorkeus:  108,1 m  
Pituus:  250 m  
Leveys:  110 m  
Rantaviiva:  0,754 km  
Pinta-ala:  2,57 ha  
Tilavuus:  0.000030 km³ 
Keskisyvyys:  1,17 m  
Suurin syvyys:  2 m  
Saaria:  ei saaria 
 fiKylänlampi 
Kylänlampi  on Keski-Suomessa Viitasaarella  Ilmolahden lähellä sijaitseva lampi.
Maantietoa

Lampi on 250 metriä pitkä, 110 metriä leveä, ja sen pinta-ala on 2,6 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 30 100 kuutiometriä. Sen keskisyvyys on 1,2 metriä ja suurin syvyys on 2,0 metriä. Sen rantaviivan pituus on 750 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen keskiosan alueella (14.42), jonka Iso-Jouhtenon valuma-alueeseen (14.425) se kuuluu. Lammen vedenpinnan korkeus on 108,1 metriä mpy.
Kingdom Hearts χ

| Kingdom Hearts χ |
| --- | --- |
Kehittäjä:  Square Enix Success
Julkaisija:  Square Enix
Jakelija:  Google Play ja App Store
Ohjaaja:  Tetsuya Nomura Hiroyuki Itou
Tuottaja:  Hironori Okayama
Käsikirjoittaja:  Masaru Oka
Taiteilija:  Tatsuya Kando
Säveltäjä:  Yoko Shimomura
Pelisarja:  Kingdom Hearts
Julkaistu:  Verkkoselain JP 18. heinäkuuta 2013Android, iOS JP 3. syyskuuta 2015NA 7. huhtikuuta 2016PAL 16. kesäkuuta 2016
Lajityyppi:  toimintaroolipeli
Pelimuoto:  moninpeli ja yksinpeli
Alusta:  Verkkoselain, Android, iOS
Jakelumuoto:  Digitaalinen lataus
Lisää peliartikkeleitaVideopelien teemasivulla
Infobox OK      : 
Kingdom Hearts χ on Square Enixin Kingdom Hearts -pelisarjaan kuuluva japanilainen toimintaroolipeli. Se toimii muiden Kingdom Hearts -pelien esiosana ja kertoo Keyblade-sodan viimeisistä päivistä. Pelihahmona on keybladen käyttäjä, jonka on liityttävä yhteen muinaisten keyblade-mestareiden viidestä ryhmittymästä ja taisteltava maailmassa jäljellä olevan valon hallinnasta.
Peli julkaistiin alun perin vain Japanissa verkkoselaimille 18. heinäkuuta 2013. 3. syyskuuta 2015 pelistä julkaistiin Androidille ja iOS:lle versio nimeltä Kingdom Hearts Unchained χ ja se julkaistiin muualle maailmaan vuoden 2016 aikana. Huhtikuussa 2017 Unchained χ sai uuden nimen Kingdom Hearts Union χ[Cross]. Pelin tarinaan perustuva elokuva Kingdom Hearts χ Back Cover tammikuussa 2017 osana Kingdom Hearts HD 2.8 Final Chapter Prologue -pelikokoelman sisältöä.
Kesäkuussa 2020 peli uudelleenbrändättiin jälleen nimellä Kingdom Hearts Union χ Dark Road ja siihen lisättiin samalla uusi tarina, joka sijoittuu vuosisatoja muun tarinan jälkeen ja kertoo Xehanortin alkuperätarinan.
Juoni > Kingdom Hearts χ

Pelin nimetön protagonisti on keybladen käyttäjä, jonka on liityttävä yhteen viidestä Unionista ja Chirithy-nimisen hengen opastamana tuhottava sydämettömiä kerätäkseen Luxia. Unionien johtajat, Ennustajat, ovat lukeneet Ennustusten kirjasta (Book of Prophecies) kuinka suuri taistelu tulee peittämään maailman pimeyteen, ja Luxia tarvittavaisiin maailmojen valon suojelemiseksi.
Protagonisti ystävystyy Ephemer-nimisen keybladen käyttäjän kanssa, joka kuuluu toiseen Unioniin. He yrittävät yhdessä ottaa Ennustajien voimista tarkemmin selvää, kunnes Ephemer katoaa. Protagonisti tapaa myös Skuldin, joka on samasta Unionista kuin Ephemer. He kohtaavat taistelussa yhden Ennustajista, Avan, joka lopulta paljastaa värvänneensä Ephemerin keybladen käyttäjien muodostamaan ryhmään nimeltä Dandelionit, joiden tulisi pysyä ennustetun taistelun ulkopuolella. Ava värvää myös Skuldin, mutta protagonisti ei ole vielä varma haluaako liittyä. Jonkin ajan kuluttua, Unionit alkavat syyttää toisiaan Luxin varastamisesta ja Ennustajat epäilevät, että heidän joukossa on petturi.
Protagonisti, Skuld ja Chirithy tapaavat Ennustajan nimeltä Gula, joka etsii Ennustajien kadonnutta mestaria, Mestarien mestaria, uskoen tämän voivan estää sodan syntymisen. Ava löytää Mestarien mestarin kuudennen oppilaan, Luxun, joka oli piilotellut lähestyvältä sodalta mestarinsa käskystä, paljastaa totuuden petturista. Ava hyökkää hänen kimppuunsa, mikä johtaa sodan alkamiseen. Protagonisti osallistuu sotaan ja on sen ainut eloonjäänyt. Protagonistin tultua tajuihinsa, Chirithy uskottelee tälle sodan olleen pelkkää unta. Mutta heidän ja Dandelionien tietämättä, Pahatar oli matkustanut tulevaisuudesta, hävittyään taistelun Soraa vastaan.
Juoni > Kingdom Hearts Dark Road

Xehanort kyllästyy elämäänsä Destiny Islandsilla, jolloin sydämetön Ansem matkustaa tulevaisuudesta tapaamaan häntä ja avaa tälle portaalin Scala ad Caelumiin. Kaksi vuotta myöhemmin, Xehanortista oli tullut yksi keyblade-mestari Odinin oppilaista. Hänen opiskelutovereitaan olivat Eraqus, Urd, Bragi, Vor ja Hermod. Seitsemän ylempien luokkien oppilasta olivat kadonneet juuri ennen Mestaruuden merkki (engl. Mark of Mastery) -koettaan. Oppilas nimeltä Baldr puolestaan oli lähtenyt etsimään yhtä heistä, Hoderia, joka oli hänen siskonsa. Odin lähettää Xehanortin ja tämän ystävät muihin maailmoihin etsimään heitä, mutta kehottaa olemaan sekaantumatta maailmojen asioihin.
Xehanort ystävineen löytää kolme kadonneista oppilaista, Cidarin, Valan ja Valin, jotka olivat kuulleet Odinilta Todellisen pimeyden kolmestatoista ruumiillistumasta ja varastaneet maailmojen välistä tasapainoa ylläpitäviä esineitä, löytääkseen seitsemän puhdasta valoa ja kutsuakseen niillä Kingdom Heartsin valon maailmaan. Vor kääntyy heidän puolelleen, mutta muut vastustavat. Bladr näyttäytyy ja paljastaa Hoderin kuolleen. He löytävät Hadeksen Manalasta Hoderin sekä kolmen muun oppilaan, Heimdallin, Helgin ja Sigrunin, sielut. Hadeksen yrittäessä vangita heidät, vain Xehanort ja Eraqus löytävät tiensä takaisin Odinin luokse.
Baldr joutuu Hoderin kuolemasta vastuussa olevan Todellisen pimeyden ruumiillistuman riivaamaksi, ja hyökkää Scala ad Caelumiin. Baldr itse oli riivattuna tappanut muut ylempien luokkien oppilaat huijatakseen muut oppilaat kutsumaan Kingdom Hearts ja vajottaakseen maailmat pimeyteen. Hän oli lopulta tappanut myös Urdin, Bragin ja Hermodin osana uhreiksi rituaalia varten. Bladr tappaa Vidarin, Valan, Valin ja Vorin, kunnes kohtaa Xehanortin ja Eraquksen. Odinin ja Hoderin hengen avustamina, Xehanort tappaa Baldrin ja tuhoaa samalla tämän riivanneen Todellisen pimeyden ruumiillistumaan. Odin vetäytyy keyblade-mestarin asemasta ja nimittää Xehanortin ja Eraquksen seuraajikseen. Bragi, joka oli salaa Luxun senhetkinen ruumis, oli selvinnyt salaa hengissä ja pitää Xehanortia silmällä.
Vuosi myöhemmin, omaan Mestaruuden merkkiinsä valmistautuva Xehanort tapaa Mestarien mestarin. Xehanort uskoo tekemiensä havaintojen perusteella, että pimeyttä on kaikkien sydämessä, ja että se on saatava takaisin tasapainoon valon kanssa maailmojen suojelemiseksi. Eraqus kuitenkin uskoi vain puhtaaseen valoon, jolloin Xehanort päättää lähteä pois. Hän opiskelee pimeyttä seuraavat 60 vuotta ja tapaa Eraquksen uudelleen jättäessään Ventuksen hänen huostaansa, irrotettuaan aiemmin Todellisen pimeyden ruumiillistuman Ventuksesta Vanitaksen muodossa.
Lopputekstien jälkeen näytetyssä kohtaukssa paljastuu, että Xehanort oli Ephemerin jälkeläinen. Uskoen Xehanortin olevan ”kohtalon lapsi”, joka pelastaisi maailmat, Union χ:n protagonisti oli kasvattanut hänet Destiny Islandsilla, poissa Scala ad Caelumista, estääkseen Todellista pimeyttä löytämästä häntä.
Back Coverin ääninäyttelijät > Alkuperäiset

| 0 | 1 | 2 |
| --- | --- | --- |
|  Kenjirō Tsuda  | … |  Luxu   |
|  Kana Hanazawa  | … |  Invi   |
|  Yūichirō Umehara  | … |  Ira   |
|  Subaru Kimura  | … |  Aced   |
|  Yume Miyamoto  | … |  Ava   |
|  Kaito Ishikawa  | … |  Gula   |
|  Yūto Uemura  | … |  Ephemer   |
|  Tomoko Kaneda  | … |  Chirithy   |
|  Tomokazu Sugita  | … |  Mestarien mestari   |
Back Coverin ääninäyttelijät > Englanninkieliset

| 0 | 1 | 2 |
| --- | --- | --- |
|  Max Mittelman  | … |  Luxu   |
|  Karissa Lee Staples  | … |  Invi   |
|  Matthew Mercer  | … |  Ira   |
|  Travis Willingham  | … |  Aced   |
|  Isabela Moner  | … |  Ava   |
|  Kevin Quinn  | … |  Gula   |
|  Michael Johnston  | … |  Ephemer   |
|  Lara Jill Miller  | … |  Chirithy   |
|  Ray Chase  | … |  Mestarien mestari   |
Huomioita

↑  Jos pelaaja valitsee Avan oman Unionin, Vulpes Unionin, Ava taistelee naamioituneena Iraksi. Muussa tapauksessa hän naamioituu protagonistin valitseman Unionin johtajaksi.
↑  Kuvailtu videopelissä Kingdom Hearts (2002).
↑  Kuvailtu videopelin Kingdom Hearts III (2019) ladattavassa lisäsisällössä Re Mind.
↑  Kuvailtu videopelissä Kingdom Hearts: Birth by Sleep (2010).
| --- | --- |
Pelit:   Kingdom Hearts  Chain of Memories  II  Coded  358/2 Days  Birth by Sleep  3D: Dream Drop Distance  χ  III  Melody of Memory  Missing-Link  IV 
HD-kokoelmat:   HD 1.5 Remix  HD 2.5 Remix  HD 2.8 Final Chapter Prologue 
Hahmot:   Sora  Organisaatio XIII
Larnell Cole

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Larnell James Cole
Syntymäaika: 9. maaliskuuta 1993 (ikä 31)
Syntymäpaikka: Manchester, Englanti
Pelipaikka: oikea laitalinkki
Pituus: 168 cm
Seura
Seura: Fulham
Pelinumero: –
Junioriseurat
: Manchester United
Seurat
| Vuodet | Seura | O | (M) |
| 2011–2014 | Manchester United | 0 | (0) |
| 2014– | Fulham | 1 | (0) |
| 2014 | → Milton Keynes Dons (laina) | 3 | (0) |
| Yhteensä | Yhteensä | 4 | (0) |
Maajoukkue
| 2011 | Englanti U19 | 4 | (0) |
| 2013 | Englanti U20 | 2 | (0) |
 Seurajoukkueuran tilastot kattavat vain kansalliset sarjat, päivitetty 28. toukokuuta 2015.  Maajoukkueuran tilastot päivitetty 28. toukokuuta 2015.
Larnell James Cole (s. 9. maaliskuuta 1993 Manchester) on englantilainen jalkapalloilija, joka edustaa Englannin mestaruussarjassa pelaavaa Fulhamia. Pelipaikaltaan hän on oikea laitalinkki.
Cole on Manchester Unitedin kasvatti. Hän teki ensiesiintymisensä seuran edustusjoukkueen virallisessa ottelussa 20. syyskuuta 2011 Englannin liigacupin vierasottelussa Leeds Unitedia vastaan. Tammikuussa 2014 Cole siirtyi Fulhamiin. Hän teki ensiesiintymisensä Englannin Valioliigassa 9. helmikuuta 2014, kun Fulham pelasi 2–2-tasapelin vierasottelussa hänen entistä seuraansa Manchester Unitedia vastaan. 25. helmikuuta Cole lainattiin loppukaudeksi Englannin ykkösliigassa pelaavaan Milton Keynes Donsiin.
Cole on edustanut Englannin alle 19-vuotiaiden ja alle 20-vuotiaiden maajoukkueita.
La Gioconda

La Gioconda on Amilcare Ponchiellin nelinäytöksinen ooppera. Arrigo Boito kirjoitti siihen libreton Victor Hugon teoksen Angelo, tyran de Padoue pohjalta. Ooppera esitettiin ensi kertaa alkuperäisversiossaan Franco Faccion johdolla La Scalassa 8. huhtikuuta 1876. Uudistetulla libretolla teos ensiesitettiin Genovassa joulukuussa 1876. Yhdysvaltain-ensiesitys nähtiin Metropolitan-oopperassa 20. joulukuuta 1883.
La Giocondan ensiesitys Suomessa oli 23. marraskuuta 1927 Suomalaisessa oopperassa.
La Gioconda on useasti esitetty ooppera, josta on saatavilla myös lukuisia levytyksiä. Oopperaan sisältyy kuuluisa ”Tuntien tanssi”, joka kuullaan myös elokuvassa Fantasia (1940).
Aiheesta muualla

Wikimedia Commonsissa on kuvia tai muita tiedostoja aiheesta .
Oopperan juoni (englanniksi)